Ceremonial burning ti P27.6-M a gatad ti naparut a fully grown marijuana a idiay Cervantes, Ilocos Sur, balligi
VIGAN CITY - Napuuranen dagiti fully grown marijuana nga immunan a naparut iti kabanbanatayan a parte ti Sitio Inpao-et, Barangay Denwede West, Cervantes, Ilocos Sur.
Mismo a ni Ilocos Sur Governor Ryan Singson ti nangidaulo iti ceremonial burning karaman dagiti sumagmamano a kameng ti Department of Justice, Philippine Drug Enforcement Agency (PDEA), Department of Interior and Local Government (DILG), National Police Commission (Napolcom), Philippine National Police (PNP) ken nadumaduma a kameng ti media.
Segun ken ni S/Supt Nestor Felix, officer-in-charge, provincial director ti Ilocos Sur, ti nasao a ceremonial burning dagiti marijuana plants ket ipaneknek na a seryo ti kapulisan ken ti sibubukel a probinsiya a labanan ti panagraira ti maiparparit nga agas.
Maipalagip a babaen iti "Coplan Code Name Green Gold 2" a binukel ti puwersa ti PNP-Cervantes, PDEA ken PAIDSOTG ket balligi ti operasyon idi napan a lawas a nakaparutan tii 138, 000 fully grown marijuana nga aggatad iti nasurok a P27 million idiay Sitio Inpao-et, Barangay Dinwende iti nasao a lugar.
ilo_Latn ilo_Latn ilo_Latn ilo_Latn ilo_Latn